Desimering

Desimering (latin: decimatio) var en ekstrem form for militær disiplin brukt i den romerske hær. Ordet kommer av å fjerne en tiendedel.

Skikken ble brukt når hærførerne mente at hærene hadde kjempet for dårlig, eller hadde gjort noe galt; da ble hver tiende soldat avstraffet etter loddtrekning.Iddeng, s. 84

Metode
Når en kohort ble valgt ut for avstraffelse ved desimering ble den delt inn i grupper på ti. Hver gruppe trakk lodd og soldaten som tapte ble så henrettet av sine ni kamerater, enten ved steining eller bruk av klubber. Avstraffelsen foregikk ved loddtrekning uavhengig av rang eller utmerkelser. De gjenværende soldatene ble gitt rasjoner av bygg i stedet for hvete og tvunget til å sove utenfor den romerske leiren. Trusselen om desimering bidro til disiplinen i de romerske legioner, men ettersom den ville svekke hæren betydelig, er det grunn til å tro at avstraffelsen ikke har vært brukt ofte.

 Moderne bruk av desimering 
I boken Stalingrad av Antony Beevor forteller han om en sovjetisk kommandant som praktiserte desimering på soldater som hadde gjort retrett ved å gå langs linjen og skyte hver tiende soldat i ansiktet til hans TT-33 pistol var tom for ammunisjonAntony Beevor, Stalingrad, s. 117 (engelsk utgave).

 Referanser 

 Litteratur 
Iddeng, Jon W.: Romerrikets historie - republikkens vekst og fall. Dreyers forlag, Oslo 2014. 

Eksterne lenker
 Decimatio, artikkel i Smith's Dictionary of Greek and Roman Antiquities (engelsk)

Kategori:Romersk militærvesen
Kategori:Dødsstraff